b'\n_START_ARTICLE_\nNigerijska prevara\n_START_PARAGRAPH_\nNigerijska prevara, znana tudi kot prevara 419 oz. prevara z vnaprej\xc5\xa1njim pla\xc4\x8dilom stro\xc5\xa1kov, je ena izmed mnogih tipov spletnih prevar oziroma goljufij, oblika trika zaupanja. Pri spletnih prevarah goljuf \xc5\xbeeli navezati stik z \xc5\xbertvijo preko e-sporo\xc4\x8dil, faksa ali telefona. Ko mu uspe navezati stik si prizadeva pridobiti \xc5\xbertvino zaupanje in jo prosi za denar._NEWLINE_Prevara se najpogosteje za\xc4\x8dne tako, da prevarant razpo\xc5\xa1lje mno\xc5\xbei\xc4\x8dno sporo\xc4\x8dilo preko elektronske po\xc5\xa1te in se vljudno predstavi, obi\xc4\x8dajno kot nek premo\xc5\xbeen poslovne\xc5\xbe oziroma predstavnik vlade, pove, iz kje prihaja (navadno iz Nigerije) in opi\xc5\xa1e svojo te\xc5\xbeavo. Oseba \xc5\xbeeli osebne podatke \xc5\xbertve ter ban\xc4\x8dni ra\xc4\x8dun, saj ima veliko vsoto denarja, ki ga \xc5\xbeeli prenesti iz svoje dr\xc5\xbeave v tujino, zato ponudi tudi visoko nagrado. \xc4\x8ce se prejemnik odzove, mu odgovori, da je potrebno pred tem poravnati stro\xc5\xa1ke odprtja ra\xc4\x8duna in nekatere druge stro\xc5\xa1ke, pri \xc4\x8demer so ti stro\xc5\xa1ki zanemarljivi v primerjavi z obljubljeno nagrado. Zahteva nakazilo preko pla\xc4\x8dilnega sistema Western Union, ki je neizsledljivo. Po izvedenem nakazilu oseba prekine komunikacijo z \xc5\xbertvijo.\n_START_SECTION_\nZa\xc4\x8detki nigerijske prevare\n_START_PARAGRAPH_\nZa\xc4\x8detki tovrstnih prevar segajo v 16. stoletje. Z njimi so za\xc4\x8deli \xc5\xa0panci, ki \xc5\xbertve zbirali med bogatimi angle\xc5\xa1kimi aristokrati. Pod pretvezo, da je nek njihov sorodnik zaprt v enem izmed \xc5\xa1panskih zaporov in zaradi tega ne more dostopati do svojega bogastva, je prevarant \xc5\xbertev prosil, \xc4\x8de bi mu nakazala nekaj denarja, seveda bo pa za to bogato nagrajena (visoke obresti, obljuba poroke ...). \xc5\xbdrtev je tako nakazala denar, vendar so prevaranti \xc5\xbeeleli vedno ve\xc4\x8d in na koncu je lahko ostala brez vsega.\n_START_SECTION_\nZa\xc4\x8detki \xc5\xa1irjenja prevar\n_START_PARAGRAPH_\nNigerija se zaradi eksplozije prebivalstva soo\xc4\x8da tudi s porastom kriminalitete. ZDA in Nigerija sta velika trgovska partnerja, zato so ZDA pogosta tar\xc4\x8da prevar. Nigerijska kriza v 80. letih prej\xc5\xa1njega stoletja je mo\xc4\x8dno razjezila predvsem mlade izobra\xc5\xbeene dr\xc5\xbeavljane. Tako so prva pisma izpod rok izobra\xc5\xbeencev za\xc4\x8dela romati k osovra\xc5\xbeenim tujcem. Nato so nigerijske prevare postale multimilijonska industrija. Ime \xc2\xbbprevara 419\xc2\xab\xc2\xa0se nana\xc5\xa1a na \xc4\x8dlen nigerijskega kazenskega zakonika, ki ga tovrstna dejavnost kr\xc5\xa1i. V Sloveniji letno zaznajo okoli 2200 incidentov oziroma dve ali tri uradne prijave spletne goljufije.\n_START_SECTION_\nKako prepoznamo nigerijsko prevaro\xc2\xa0\n_START_PARAGRAPH_\nNajo\xc4\x8ditnej\xc5\xa1i znak je polomljena sloven\xc5\xa1\xc4\x8dina, ve\xc4\x8dinoma samodejno prevedena s strojnim prevajalnikom, zato je besedilo tudi te\xc5\xbeje razumljivo, saj vsebuje me\xc5\xa1anico angle\xc5\xa1\xc4\x8dine in sloven\xc5\xa1\xc4\x8dine ter ogromno slovni\xc4\x8dnih napak.\xc2\xa0Znak prevare je tudi, ko nam nekdo ponuja veliko vsoto denarja oziroma zatrjuje, da smo zadeli na loteriji, da nekdo potrebuje na\xc5\xa1o pomo\xc4\x8d in podobno. Kriza v dr\xc5\xbeavi je navadno prilo\xc5\xbenost za storilce (posojila, hitri zaslu\xc5\xbeki..).\n_START_SECTION_\nDruge oblike nigerijske prevare\n_START_PARAGRAPH_\nPodobna oblika prevar so \xc2\xbbnigerijske lepotice\xc2\xab, ki na spletnih zmenkih i\xc5\xa1\xc4\x8dejo starej\xc5\xa1e samske mo\xc5\xa1ke in si \xc5\xbeelijo, da se spoznajo tudi v \xc5\xbeivo, seveda v dr\xc5\xbeavi iz katere prihaja \xc5\xbertev, kar pomeni, da potrebujejo denar za letalsko karto, preno\xc4\x8di\xc5\xa1\xc4\x8de in podobno. Na slikah, ki jih prevaranti posredujejo, so navadno kak\xc5\xa1ne nigerijske manekenke ali TV voditeljice. Poznamo tudi primere, ko \xc5\xbeeli nek \xc5\xa1tudent najeti stanovanje v drugi dr\xc5\xbeavi, lastniku stanovanja pa bi najemnino pla\xc4\x8dal za ve\xc4\x8d mesecev naprej v enkratnem znesku. Preko podjetja, ki mu pla\xc4\x8duje \xc5\xa1olnino, ker pa nima odprtega ra\xc4\x8duna v dr\xc5\xbeavi, kamor bo potoval, po\xc5\xa1lje \xc4\x8dek. Prevarant \xc5\xbeeli, da \xc5\xbertev \xc4\x8dek unov\xc4\x8di ter po\xc5\xa1lje del denarja nazaj, ko \xc5\xbertev to naredi in po\xc5\xa1lje denar nazaj, pa se izka\xc5\xbee, da je bil \xc4\x8dek ponarejen in banka od njega zahteva vra\xc4\x8dilo denarja, za domnevnim \xc5\xa1tudentom pa izginejo vse sledi. Naslednja oblika prevare govori o tem, ko \xc5\xbertev dejansko dobi sporo\xc4\x8dilo od osebe, ki jo pozna na primer od prijatelja, ki je nekje na slu\xc5\xbebenem potovanju in so mu ukradli vse kar je imel seboj zato nas prosi, \xc4\x8de bi mu poslali nekaj denarja, da bi lahko pri\xc5\xa1el domov. Seveda pa na ra\xc4\x8dun nekega \xc2\xbbprijaznega\xc2\xab\xc2\xa0Nigerijca\xc2\xab, kjer denar tudi izgine.\n_START_SECTION_\nStorilci in \xc5\xbertve prevare\n_START_PARAGRAPH_\nStorilci se predstavljajo z nami\xc5\xa1ljenimi imeni, najpogosteje kot vladni in ban\xc4\x8dni uslu\xc5\xbebenci, bogati tujci, \xc5\xa1ejki oziroma njihovi sorodniki in podobno. Storilci svoje \xc5\xbertve najdejo preko spletnih forumov, spletnih seznamov zaposlenih,dru\xc5\xbeabnih omre\xc5\xbeij in podobno. Storilci si lahko med seboj informacije o \xc5\xbertvah tudi izmenjajo, kar pomeni da  ta dobi(va) ve\xc4\x8d ne\xc5\xbeelenih sporo\xc4\x8dil.'